สรุปวิกฤติ ZIPMEX คู่ค้าล้มละลาย ทำให้เงินหาย
สรุปวิกฤติ ZIPMEX คู่ค้าล้มละลาย ทำให้เงินหาย
20 ก.ค. 2565

สรุปวิกฤติ ZIPMEX คู่ค้าล้มละลาย ทำให้เงินหาย /โดย ลงทุนแมน
เมื่อไม่กี่นาทีที่ผ่านมา คุณเอกลาภ ยิ้มวิไล ประธานเจ้าหน้าที่บริหารบริษัท ZIPMEX
ได้ออกมาแถลงการณ์เกี่ยวกับเหตุการณ์ระงับการถอนเงินออกจากแพลตฟอร์ม
โดยระบุว่าบริษัทกำลังประสบปัญหาเกี่ยวกับผลิตภัณฑ์ที่ชื่อว่า ZipUp+ ซึ่งเป็นบริการที่ให้ผู้นำคริปโทเคอร์เรนซีมา Stake หรือฝากเอาไว้เพื่อรับดอกเบี้ยที่สูงขึ้น ตอนนี้เงินที่ลูกค้าฝากไว้กำลังเจอปัญหาเนื่องจากคู่ค้าขาดสภาพคล่อง
โดยหนึ่งในนั้นก็คือ Celsius แพลตฟอร์มกู้ยืมคริปโทเคอร์เรนซี ที่เพิ่งยื่นคำร้องขอล้มละลายไปเมื่อไม่กี่วันก่อน
หรือพูดง่าย ๆ ว่า ZIPMEX ได้รับผลกระทบเป็นโดมิโน จากคู่ค้าที่ล้มละลาย
โดยกระเป๋าเงินดิจิทัลที่เกี่ยวข้องกับ ZipUp+ ที่ชื่อว่า Z Wallet
จะไม่สามารถทำธุรกรรมใด ๆ ได้ต่อจากนี้
ซึ่งแปลว่าผู้ที่ฝากคริปโทเคอร์เรนซีไว้ เช่น BTC, ETH, USDC และ USDT เพื่อกินดอกเบี้ยกับ ZIPMEX มีโอกาสสูญเงินต้นไปทั้งหมดหากคู่ค้าไม่สามารถกลับมาทำธุรกิจ หรือมีผู้มาเข้าซื้อกิจการดังกล่าวได้
แต่กระเป๋าที่ใช้สำหรับซื้อขาย หรือ Trade Wallet ที่เก็บคริปโทเคอร์เรนซีและเงินบาทเอาไว้ ยังสามารถซื้อขายและถอนได้เป็นปกติ
ทั้งนี้ คุณเอกลาภ ระบุว่า ZIPMEX อยู่ในระหว่างการเจรจาขายธุรกิจให้นักลงทุน หรือบริษัทรายใหญ่
ซึ่งยังไม่สามารถเปิดเผยชื่อได้ โดยการเข้าซื้อกิจการจะเป็นลักษณะของการ Bailout หรือการซื้อบริษัทเพื่อนำเงินใส่เข้ามาในบริษัทเพื่อคืนเงินให้กับลูกค้าที่ประสบปัญหา
และในระหว่างนี้หากคู่ค้าที่ผิดนัดชำระหนี้ คืนเงินให้ได้ ทาง ZIPMEX ก็จะนำเงินคืนให้ลูกค้าต่อไป
ในขณะเดียวกัน บริษัทได้มีการรายงานเรื่องดังกล่าวกับ ก.ล.ต. แล้ว และจะทำฟ้องร้องและดำเนินคดีความตามกฎหมายเพื่อนำสินทรัพย์ดิจิทัลลูกค้ากลับมาให้ได้
ล่าสุด ZIPMEX มีแผนที่จะให้แอปพลิเคชันกลับมาเปิดให้บริการเวลา 20.00 วันนี้..
สรุปคนที่ใช้บริการ ZIPMEX อยู่จะเจออะไรบ้าง ?
1. คนที่ฝาก ZipUp+ อยู่คงต้องเริ่มทำใจว่าอาจต้องสูญเสียเงินนั้นไป
2. ZIPMEX อธิบายรายละเอียดที่เกิดขึ้นแบบจริงใจ และพยายามหาทางแก้ไข ทั้งการฟ้องร้อง และการหาผู้ลงทุนคนใหม่เพิ่มเงินเข้ามาบริษัทเพื่อนำเงินนั้นมาเยียวยาลูกค้า (แต่ก็ต้องทำใจว่า มันมีโอกาสที่จะไม่เกิดขึ้น)
3. สำหรับคนที่ไม่ได้ฝากใน ZipUp+ คงต้องดูต่อไปว่า 20.00 น. วันนี้จะกลับมาถอนเงินเหล่านั้นได้หรือไม่ ซึ่ง ZIPMEX แจ้งว่าเงินในส่วนนี้ถอนได้ ไม่กระทบอะไร..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud -